Og han siger, at vi skal finde os i det, når bare det sker langsommere.

Venstreorienterede akademikere, der siger sandheden, er en mangelvare. Det følger af sagens natur, fordi en venstreorienteret holdning altid har været og vil forblive at være en ekstrem position, der stort set ikke har noget fornuftigt at sige om virkeligheden.

Men nogle venstreorienterede kan selvsagt være ærligere end andre. En sådan forholdsvis (mere om det forholdsvise om lidt) hæderlig person er Eric Kaufmann, professor ved Birkbeck College, University of London. På det personlige plan kan Eric Kaufmann tænkes at være noget identitetsforvirret, idet han, så vidt jeg kan se, er kvart europæer, kvart jøde, kvart latino og kvart asiat. Denne forvirring kan godt have været med til at danne Eric Kaufmanns ret specielle standpunkt, hvor han i den ene sætning lyder som en fortaler for det etnokulturelle og derfor etnonationale, mens han (altid) i næste sætning lyder som den multietniker, som han er.

Eric Kaufmanns seneste bog hedder ”Whiteshift”, hvilket betyder, at mennesker af europæisk afstamning i Vesteuropa, USA, Canada, Australien og New Zealand engang i dette 21. århundrede vil komme i mindretal og blive færre og færre og færre og blive mere og mere indgifte med ikkeeuropæere og så lidt mere indgifte med ikkeeuropæere.

Det befriende ved Eric Kaufmanns bog er, at han uden at tøve fortæller læseren, at hvide mennesker i hovedparten af deres hjemlande kan imødese at blive mindretal i eget land. Vi kan altid skændes om, hvilken betegnelse der er den mest præcise til at beskrive den udvikling, der har fundet sted i Europa siden 1950’erne, i USA siden 1965, i Danmark kort efter det og så videre. En stribe lande med hvide befolkninger har i årtier tilladt indvandring af mennesker fra den tredje verden, og sådan er det … indtil videre.

Tak til Eric Kaufmann for ærligt at fortælle os, at vi er på vej til at blive mindretal i vores egne lande. Hån til Eric Kaufmann for at fortælle os, hvad vi skal stille op med denne ødelæggende udvikling.

Eric Kaufmann er så umådeligt venlig, at han foreslår, at masseindvandringen reduceres. Ikke standses, men reduceres. Fordi så vil Eric Kaufmanns hjemmekogte begreb multivocalism ved hokus pokus blive virkelighed.

”Mange stemmer” er et åbenlyst absurd begreb den hidtidige udvikling taget i betragtning. Og dermed er vi nået til de mange katastrofale, ødelæggende svagheder ved Eric Kaufmanns argumentation:

For det første nævner Eric Kaufmann ikke visse indvandrergruppers voldsomme overkriminalitet. I det udmærkede indeks er ”crime” slet ikke nævnt og heller ikke i en af underkategorierne for ”immigration”. Alene den groteske volds- og voldtægtskriminalitet blandt bestemte grupper med rødder i den tredje verden er i sig selv en utålelighed, der må standses politisk, men det fangede Eric Kaufmann ikke.

For det andet kommer Eric Kaufmann ikke ind på, at en meget stor andel af de ikkevestlige medbringer en klantænkning, der er uforenelig med europæiske, hvide samfund. Klantænkning betyder meget lidt samfundssind og alt for meget storfamilie, hvad loyalitetsforhold gælder.

For det tredje nævner Eric Kaufmann ikke med ét ord, at de europæiske velfærdsstater vil gå den vej, hønsene skraber, hvis masseindvandringen fortsætter. De enorme udgifter til grupper, der i snit er langt mindre produktive end europæere, vil få skatteyderne – den største andel af dem etniske europæere – til at skulle bløde flere og flere milliarder kroner, euro, dollars og så videre.

Og for det fjerde og sidste forbigår Eric Kaufmann, at religionen islam tydeligt er inde i en periode af stærk radikalisering, hvilket medfører uløselige problemer i sig selv.

Og fordi Eric Kaufmann udelader alle disse afgørende oplysninger, kan han påstå, at hvide mennesker skal finde sig i at komme i mindretal, hvis bare det går lidt langsommere end hidtil. Det er nemlig præcis, hvad Eric Kaufmann foreslår: at vi lader alle komme til orde, mens europæerne lidt langsommere end ellers bliver fremmede i deres egne hjemlande.

Tak til Eric Kaufmann for hans indrømmelse af, at europæere er på vej til at komme i mindretal i deres egne lande, hvis udviklingen fortsætter. Dermed kunne det være, at bespotterne af termer som ”den store udskiftning” og det heraf afledte ”befolkningsudskiftning” kunne pakke sig. Det er en af deres egne, der godt ved, at de befolkningsmæssige forandringer i disse år er voldsomme og fuldstændigt vil forandre størstedelen af den vestlige verden, hvis de får lov at fortsætte.

Hovsa, jeg skrev, ”hvis” udviklingen fortsætter. Eric Kaufmann er sikker på, at hvide europæere er færdige som gårdsangere.

Ham om det. Enhver dansker og europæer ved godt, at standsning og hjemsendelser på retsstatens grund er, hvad europæerne må foretage i dette 21. århundrede.

Hvis der vel at mærke også i fremtiden skal være visse egne af kloden, der har et overvældende flertal af mennesker med europæisk baggrund.